CELEX: 62015CN0507
Language: el
Date: 2015-09-24 00:00:00
Title: Υπόθεση C-507/15: Αίτηση προδικαστικής αποφάσεως, την οποία υπέβαλε το Rechtbank van Koophandel Gent (Βέλγιο) στις 24 Σεπτεμβρίου 2015 — Agro Foreign Trade & Agency Ltd κατά Petersime NV

14.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 414/20
            
         Αίτηση προδικαστικής αποφάσεως, την οποία υπέβαλε το Rechtbank van Koophandel Gent (Βέλγιο) στις 24 Σεπτεμβρίου 2015 — Agro Foreign Trade & Agency Ltd κατά Petersime NV
   (Υπόθεση C-507/15)
   (2015/C 414/24)
   Γλώσσα διαδικασίας: η ολλανδική
   
      Αιτούν δικαστήριο
   
   Rechtbank van Koophandel Gent
   
      Διάδικοι στην υπόθεση της κύριας δίκης
   
   
      Ενάγουσα: Agro Foreign Trade & Agency Ltd
   
      Εναγόμενη: Petersime NV
   
      Προδικαστικό ερώτημα
   
   Συνάδει ο βελγικός νόμος περί εμπορικής αντιπροσωπείας (1), ο οποίος μεταφέρει στο βελγικό εθνικό δίκαιο την οδηγία για τους εμπορικούς αντιπροσώπους, με την οδηγία αυτή και/ή με τις διατάξεις της Συμφωνίας συνδέσεως, η οποία ρητώς αποσκοπεί στην προσχώρηση της Τουρκίας στην Ευρωπαϊκή Ένωση, και/ή με τις υποχρεώσεις μεταξύ της Τουρκίας και της Ευρωπαϊκής Ένωσης να εξαλείψουν τους μεταξύ τους περιορισμούς της ελεύθερης παροχής υπηρεσιών, στο μέτρο που ο βελγικός αυτός νόμος περί εμπορικής αντιπροσωπείας ορίζει ότι έχει εφαρμογή μόνο επί των εμπορικών αντιπροσώπων με κύρια εγκατάσταση στο Βέλγιο, και δεν έχει εφαρμογή όταν αντιπροσωπευόμενος εγκατεστημένος στο Βέλγιο και εμπορικός αντιπρόσωπος εγκατεστημένος στην Τουρκία έχουν ρητώς επιλέξει το βελγικό δίκαιο ως εφαρμοστέο δίκαιο;
   
      (1)  Οδηγία 86/653/ΕΟΚ του Συμβουλίου, της 18ης Δεκεμβρίου 1986, για τον συντονισμό των δικαίων των κρατών μελών όσον αφορά τους εμπορικούς αντιπροσώπους (ανεξάρτητους επαγγελματίες) (ΕΕ L 382, σ. 17).